钦定古今图书集成/理学汇编/文学典/第141卷 > 《王应麟辞学指南》 > 《制》
## 钦定古今图书集成/理学汇编/文学典/第141卷 > 《王应麟辞学指南》 > 《制》

唐、虞至周皆曰命。秦改命为制，汉因之。下书有四，而
制书次焉，颜师古谓为“制度之命。”唐王言有七，其二
曰制书，大除授用之。学士初入院，试制书批答，共三
篇，此试制之始也。制用四六，以便宣读。皇朝知制诰
召试中书而后除不试，号为异礼。所以试者，观其敏
也。试制诏三篇，宰相俟纳卷，始上马，翌日进呈，除目
方下。至政和辛卯，始以制命题，制诰、诏书，依例宰执
进呈。凡命宰相、三公、三少、节度使，则用制麻，枢密使
亦如之。后妃、东宫、亲王、公主，不以命题。